חוות דעת לצורך הפחתה או ביטול מוחלט של חיוב בהיטל השבחה נקראת גם שומה אחרת. חוות דעת זו הינה שומה נגדית לשומה אשר התקבלה ממחלקת היטלי השבחה של הוועדה המקומית לתכנון ובניה.חשוב לדעת שכאשר נישום מעוניין לערער על שומת היטל השבחה, בהליך של שמאי מכריע או וועדת ערר, עומדים לרשותו 45 ימים מרגע קבלת השומה מהוועדה המקומית, לצורך הגשת הבקשה.חוות הדעת הנגדית אשר נכתבת על ידינו, מוגשת לשמאי מכריע במטרה להפחית כמה שניתן ובמקרים רבים אף לבטל לחלוטין את הדרישה לתשלום היטל ההשבחה בעת מימוש הזכויות בנכס או כאשר מגישים בקשה למידע מוקדם, דרישה אשר נוצרה כתוצאה מאישור תבע, קבלת הקלה בהיתר בניה או קבלת אישור לשימוש חורג.לצורך הערר, אנו בוחנים את שומת ההשבחה של הוועדה המקומית, בודקים החלטות של שמאים מכריעים הדנות במקרים דומים ובעזרת ניסיוננו מיישמים את כל הממצאים על ידי כתיבת חוות דעת אשר תסתור (לפעמים לחלוטין) את הכתוב בשומת הוועדה ותציע אלטרנטיבה אחרת לחישוב היטל ההשבחה.